নামমাত্র খরচে চিকিত্সা করে বিপাকে হাসপাতাল। বন্ধ হয়ে গেল রাজ্যে আনন্দলোকের ১১টি শাখা। খরচ চালানোর ক্ষমতা নেই। তাই বন্ধ করার সিদ্ধান্ত আনন্দলোক কর্তৃপক্ষের। গোদের ওপর বিষফোড়া PF কমিশনারের ফাইন। সমস্যা সমাধানে রাজ্যের হস্তক্ষেপ দাবি করেছে হাসপাতাল কর্তৃপক্ষ। নামমাত্র খরচে চিকিত্সা। এ জামানায় বেসরকারি হাসপাতালের এমন চিকিত্সার খরচ দেখলে অনেকেরই চোখ কপালে উঠে যাবে। বাইপাস সার্জারির খরচ সব মিলিয়ে ৮৫ হাজার টাকা।অ্যাঞ্জিওগ্রাফির খরচ ৯ হাজার টাকা।প্রতিদিন বেড ভাড়া ৭৫ টাকা। তবে খরচ চালানোর ক্ষমতা শেষ। এবার তাই হাসপাতাল বন্ধের সিদ্ধান্ত নিল আনন্দলোক কর্তৃপক্ষ। বন্ধ হল এ রাজ্যে হাসপাতালের ১১টি শাখা।
 ওয়েব ডেস্ক: নামমাত্র খরচে চিকিত্সা করে বিপাকে হাসপাতাল। বন্ধ হয়ে গেল রাজ্যে আনন্দলোকের ১১টি শাখা। খরচ চালানোর ক্ষমতা নেই। তাই বন্ধ করার সিদ্ধান্ত আনন্দলোক কর্তৃপক্ষের। গোদের ওপর বিষফোড়া PF কমিশনারের ফাইন। সমস্যা সমাধানে রাজ্যের হস্তক্ষেপ দাবি করেছে হাসপাতাল কর্তৃপক্ষ। নামমাত্র খরচে চিকিত্সা। এ জামানায় বেসরকারি হাসপাতালের এমন চিকিত্সার খরচ দেখলে অনেকেরই চোখ কপালে উঠে যাবে। বাইপাস সার্জারির খরচ সব মিলিয়ে ৮৫ হাজার টাকা।অ্যাঞ্জিওগ্রাফির খরচ ৯ হাজার টাকা।প্রতিদিন বেড ভাড়া ৭৫ টাকা। তবে খরচ চালানোর ক্ষমতা শেষ। এবার তাই হাসপাতাল বন্ধের সিদ্ধান্ত নিল আনন্দলোক কর্তৃপক্ষ। বন্ধ হল এ রাজ্যে হাসপাতালের ১১টি শাখা। একে হাসপাতাল চালানোর সাধ্যে কোপ। অন্যদিকে কর্মীদের PF নিয়মিত জমা না দেওয়ায় আনন্দলোক হাসপাতাল কর্তৃপক্ষকে সাড়ে ৯ লক্ষ টাকা ফাইন করেছেন PF কমিশনার।কর্তৃপক্ষের দাবি রোগীদের থেকে পাওয়া ফি, আর অনুদান। এ দিয়েই চলে হাসপাতালের খরচ। ১৫০০ কর্মী। টাকার জোগান অনুযায়ী কর্মীদের বেতন দেওয়া হয়। তাই PF জমা করতে সামান্য এদিক ওদিক হয়েছে। সমস্যা সমাধানে রাজ্যের সঙ্গে যোগাযোগ করেছেন আনন্দলোক হাসপাতালের কর্ণধার দেওকুমার শরাফ। নবান্নে দুটি চিঠি পাঠিয়েছেন বলে দাবি তাঁর।